Rahva Hääl

Rahva Hääl oli aastatel 1940–1995 Eestis välja antud ajaleht.

Algselt oli ajaleht Rahva Hääl Eestimaa Kommunistliku Partei Keskkomitee häälekandja.

Ajalehe asutamine
21. juunil 1940 sai Joosep Saat EKP Keskkomitee liikmelt Hendrik Allikult käsu koos Anatoli Männiku ja Paul Baumanniga üle võtta Tallinnas Pikal tänaval asunud Uus Eesti toimetus ja hakata „reaktsioonilise“ lehe asemel välja andma „demokraatlikku“ Rahva HäältMeelis Saueauk, NÕUKOGUDE ANNEKSIOON 1940. AASTA EESTI AJAKIRJANDUSE KÕVERPEEGLIS. 

Viimane Uue Eesti number ilmus 21. juunil 1940. Rahva Hääle esiknumbri panid uute toimetajate juhtimisel kokku vanad tegijad ja leht ilmuski 22. juunil 1940.Olaf Esna, Okupatsiooni ajal Pärnus ilmunud lehed, Pärnu Postimees, 05.03.2009 Vastutav (pea)toimetaja 22. juunist (numbrid 1 ja 2)   6. juulini (nrd 14 ja 15) oli Anatoli Männik (1912–1941). 8. juulist (nr 16) 30. augustini (69) Arnold Veimer, 31. augustist Jaak Ottender (1893–1972).

Nõukogude vägede ja aktiivi evakueerimise järel 1941. aasta sügisel tegutses Rahva Hääl Leningradis, Jaak Ottender toimetajana, August Lukin (1888–1942) sekretärina, toimetuses Enn Kippel (1901–1942), Karl Taev, Armin Saan ja Anton VaarandiAnton Vaarandi, „Rahva Hääl" blokeeritud Leningradis. Keel ja Kirjandus, 1962, nr 5, lk 304-308. 1942. aasta mais nimetati Leningradi rinde poliitvalitsuse otsusega lehe nimetus, uus nimi oli "Nõukogude Eesti eest!", kus töötasid ka  A. Uibo, Lembit Remmelgas, Max Laosson ja E. Goldschmidt.na Moskvas. 30. detsembril 1942 hakkas EKP Keskkomitee häälekandja "Rahva Hääl" taas ilmuma Moskvas nädalalehena.

Ajalehe likvideerimine
30. juunil 1994 müüs erastamisagentuur ajalehe Rahva Hääl AS Maagile alghinnaga 3,3 miljonit krooni.
Rahva Hääle töötajate firma AS RH jäi erastamiskonkursil kaotajaks ja hakkas välja andma uut ajalehte Eesti Sõnumid. 

5. juunil 1995 ühinesid Hommikuleht, Päevaleht (endine Noorte Hääl) ja Rahva Hääl uueks väljaandeks, mille nimeks sai Eesti Päevaleht.

29. septembril 1995 liideti Eesti Päevaleht ja Eesti Sõnumid. Eesti Sõnumite töötajad asutasid ajalehe Sõnumileht. 

Viited

Kategooria:Eesti ajalehed
Kategooria:Eestimaa Kommunistlik Partei
Kategooria:Eesti NSV oblastite ajalehed
Kategooria:Tallinna oblast